জন্মদিনেই ভক্তদের বড় ‘সারপ্রাইজ’ দেবেন সলমন

ওয়েব ডেস্ক: বলিউডের ভাইজান সলমন খান (Salman Khan) তাঁর নতুন ছবি ‘ব্যাটল অফ গালওয়ান’ এর শুটিং সদ্য শেষ হতে না হতেই আরও এক নতুন ছবির গুঞ্জন ছড়িয়ে পড়েছে হাওয়ায়। শোনা যাচ্ছে যে, সলমনের জন্মদিনেই নাকি বহু প্রতীক্ষিত ‘কিক ২’ (Kick-2) ছবির আনুষ্ঠানিক ঘোষণা হতে পারে।

‘কিক ২’ ঘিরে বাড়ছে উত্তেজনার পারদ। শোনা যাচ্ছে যে, সলমনের জন্মদিনেই নাকি বহু প্রতীক্ষিত ‘কিক ২’ ছবির আনুষ্ঠানিক ঘোষণা হতে পারে। যদিও এই খবরে সিলমোহর দেননি ছবির টিমের তরফে কেউই। ২০২৪ সালে ‘সিকন্দর’ ছবির শুটিং চলাকালীন ‘কিক ২’ ছবির কথা ঘোষণা করেছিলেন সাজিদ নাদিয়াদওয়ালা। এবার এই ছবির ঘোষণা নিয়ে উত্তেজনার পারদ চড়ছে ফের। ২৭ ডিসেম্বর, সলমনের জন্মদিনেই নাকি এই ছবির আনুষ্ঠানিক ঘোষণা সারা হবে বলে গুঞ্জন। ‘কিক’ ছবিতে সলমনের বিপরীতে অভিনয় করেছিলেন জ্যাকলিন ফার্নান্ডিজ। কিন্তু এবার ‘কিক ২’ ছবির সিক্যুয়েলে তাঁকে দেখা যাবে না। শোনা যাচ্ছে জ্যাকলিনের জায়গায় দেখা যেতে পারে কৃতী শ্যাননকে।