এবার আল্লুর ছবিতে সলমন! ‘পুষ্পা: ৩’-এ চমক

ওয়েব ডেস্ক: বক্স অফিসে ব্লকবাস্টার হিট ‘পুষ্পা’ এবং ‘পুষ্পা ২’র পর রীতিমতো ‘পুষ্পা ৩: দ্য র‍্যাম্পেজ’র (Pushpa 3: The Rampage) অপেক্ষায় রয়েছেন সিনেপ্রেমীরা। ‘ঝুঁকেগা নেহি সালা’ ডায়লগের মতোই, এবারও ছবিটি একই বার্তা দেবে বলেই আশা দর্শকদের। এবার নাকি আল্লুর ছবিতে থাকবেন ‘সুলতান’ সলমন খান (Salman Khan)। চারিদিকে কান পাতলেই শোনা যাচ্ছে যে এবার নাকি এই ফ্র্যাঞ্চাইজির তৃতীয় ছবিতে দেখা যাবে ভারতীয় বিনোদুনিয়ার এই দুই হেভিওয়েটকে।

এই মুহূর্তে নাকি ‘পুষ্পা ৩: দ্য র‍্যাম্পেজ’ নিয়ে বড়সড় ভাবনাচিন্তা করছে ছবির প্রযোজনা সংস্থা। এর আগে ‘পুষ্পা’র বাকি দুই ছবির থেকেও নাকি অনেক বেশি কিছু তৃতীয় ফ্র্যাঞ্চাইজিতে যোগ করার কথা ভাবা হচ্ছে। ইতিমধ্যেই শুরু হয়েছে ছবির প্রি-প্রোডাকশনের কাজও। আর এর সঙ্গেই শোনা যাচ্ছে যে, ছবির একটি গুরুত্বপূর্ণ চরিত্রে দেখা যাবে সলমনকে। গুঞ্জন বলছে ছবিতে সলমনের চরিত্রের নাম হতে চলেছে ‘সুলতান’। ভারতীয় বিনোদন দুনিয়ার দুই হেভিওয়েট, আল্লু অর্জুন ও সলমন খান একই ফ্রেমে আসতে পারেন ‘পুষ্পা ৩’-তে। যদিও এই খবর এখনও পুরোপুরি জল্পনার পর্যায়েই রয়েছে। ছবির নির্মাতাদের তরফে এ বিষয়ে কোনও আনুষ্ঠানিক ঘোষণা করা হয়নি।গুঞ্জন বলছে, ছবির একটি গুরুত্বপূর্ণ চরিত্রে দেখা যেতে পারে তাঁকে। চরিত্রটি নাকি হবে একজন প্রভাবশালী শিল্পপতির, যা গল্পে গুরুত্বপূর্ণ মোড় আনতে পারে। ছবির প্রস্তুতির অংশ হিসেবে প্রযোজনা সংস্থা ইতিমধ্যেই হায়দরাবাদে একটি অফিসও নিয়েছে বলে খবর।

আরও পড়ুন: প্রজাতন্ত্র দিবসে ইতিহাস! রাজপথে প্রথমবার সিনেমার ট্যাবলো